
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση τροποποίησης Προεδρικού Διατάγματος με 
αριθ. 832/13.10.1979 «Περί υπαγωγής υπάτην άμε¬ 
σον διαχείρισιν του Υπουργείου Οικονομικών ακι¬ 
νήτου της κληρονομιάς Κωνσταντίνου Παπαγεωρ- 


γίου» (ΦΕΚ241 τ.Α’). 1 

ΑΠΟΦΑΣΕΙΣ 

Ανάθεση αρμοδιοτήτων στον Υφυπουργό Πολιτισμού 

Γεώργιο Λιάνη. 2 

Ανάθεση αρμοδιοτήτων του Υπουργού Μεταφορών 
και Επικοινωνιών στον Υφυπουργό Μεταφορών και 

Επικοινωνιών. 3 

Ορισμός εκπροσώπου του Δημοσίου - μέλους στο Δι¬ 
οικητικό Συμβούλιο του Οργανισμού Σιδηροδρό¬ 
μων Ελλάδος (Ο. Σ. Ε.). 4 


Μεταβίβαση δικαιώματος υπογραφής στον Προϊστάμε¬ 
νο της Ειδικής Υπηρεσίας Διαχείρισης (ΕΥΔ)του Επι¬ 
χειρησιακού Προγράμματος «Σιδηρόδρομοι - Αερο¬ 
δρόμια - Αστικές Συγκοινωνίες»του Υπουργείου Με¬ 
ταφορών και Επικοινωνιών να υπογράφει «Με 
εντολή Γενικού Γραμματέα Υπουργείου Μεταφο¬ 
ρών και Επικοινωνιών». 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 5591/4206/22.8.2002 από¬ 
φαση του Προέδρου της Βουλής 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Εγκριση τροποποίησης Προεδρικού Διατάγματος με 
αριθ. 832/13.10.1979 «Περί υπαγωγής υπό την άμεσον 
διαχείριση/ του Υπουργείου Οικονομικών ακινήτου της 
κληρονομιάς Κωνσταντίνου Παπαγεωργίου» (ΦΕΚ241 
τ.Α’). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) της από 9.11.1968 ιδιόγραφης δια¬ 


θήκης του κατά την 21.4.1969 αποβιώσαντος Κων/νου 
Αντ. Παπαγεωργίου, που συντάχθηκε στον Πλάτανο Ναυ- 
πακτίας και δημοσιεύθηκε με το 191/8.8.1969 πρακτικό 
συνεδρίασης του Μονομελούς Πρωτοδικείου Μεσολογ¬ 
γίου, με την οποία κατέλιπε την επί της οδού Αιγίνης αρ. 
69 στην Κυψέλη της Αθήνας οικία του «εις την Α.Μ. Βασί¬ 
λισσαν ίνα την διαθέτει δια φιλανθρωπικούς σκοπούς». 

2. Την με αριθ. 625/1972 γνωμοδότηση του Νομικού 
Συμβουλίου του Κράτους (Τμήμα Διακοπών) με την οποία 
γνωμοδότησε ότι πρόκειται για διάταξη υπέρ κοινωφε¬ 
λούς σκοπού εκτελεστέου από το Κράτος. 

3. Την με αριθ. Κ. 2911/392/22.3.1979 απόφαση του 
Υπουργού Οικονομικών,που εκδόθηκε κατά τις διατάξεις 
του άρθρου 6 παρ. 1 του ΑΝ 2039/1939 και δημοσιεύθηκε 
σε περίληψη στο 19/2.4.1979 Παράρτημα της Εφημερίδας 
της Κυβέρνησης, με την οποία έγινε αποδεκτή, από το Ελ¬ 
ληνικό Δημόσιο, η κατά τα άνω καταλειφθείσα κληροδοσία. 

4. Το 4461/19.2.2002 σημείωμα της Διεύθυνσης Τεχνι¬ 
κών Υπηρεσιών. 

5. Τις διατάξεις του άρθρου 4 του ΑΝ 2039/1939. 

6. Την 1100383/1330/Α0006 /31.10.2001 απόφαση του 
Πρωθυπουργού και του Υπουργού Οικονομικών σχετικά 
με τον καθορισμό αρμοδιοτήτων των Υφυπουργών Οικο¬ 
νομικών. 

7. Την αριθ. 3/27.5.2002 γνωμοδότηση του Συμβουλίου 
Εθνικών Κληροδοτημάτων. 

Με πρόταση του Υφυπουργού Οικονομίας και Οικονο¬ 
μικών, αποφασίζουμε: 

Άρθρο μόνο 

Εγκρίνουμε την τροποποίηση των διατάξεων του άρθρου 
μόνου του Προεδρικού Διατάγματος με αριθ. 832/ 
13.10.1979 «περί υπαγωγής υπό την άμεσον διαχείριση/ του 
Υπουργείου Οικονομικών ακινήτου της κληρονομιάς Κων¬ 
σταντίνου Παπαγεωργίου» μετά την 3/27.5.2002 γνωμοδό¬ 
τηση του Συμβουλίου Εθνικών Κληροδοτημάτων ως προς 
την επιφάνεια του οικοπέδου, από 756 μ2 σε 156 μ2. Στον 
Υφυπουργό Οικονομίας και Οικονομικών αναθέτουμε τη δη¬ 
μοσίευση και εκτέλεση του παρόντος Διατάγματος. 

Ρίο, 12 Αυγούστου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΦΩΤΙΑΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΠΟΦΑΣΕΙ Σ 

Αριθ. 25140 (2) 

Ανάθεση αρμοδιοτήτων στον Υφυπουργό Πολιτισμού 
Γεώργιο Λιάνη. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

α) Τα άρθρα 81 και 83 παρ. 2 του Συντάγματος. 

β) Τα άρθρα 16 παρ. 1 και 5,22 παρ. 2 και 24 παρ. 3 περ. 
β του Ν. 1558/85 «Κυβέρνηση και Κυβερνητικά Όργανα» 
(ΦΕΚΑ7137). 

γ) Το Π.Δ. 77/85 «Οργανισμόςτης Γενικής Γραμματείας 
Αθλητισμού» (ΦΕΚΑ728) 

δ) Το Π.Δ. 220/2000 «Σύσταση στη Γενική Γραμματεία 
Αθλητισμού Ειδικής Υπηρεσίας Δημοσίων Έργων, γιατον 
προγραμματισμό, τη μελέτη και κατασκευή αθλητικών και 
λοιπών έργων που θα εξυπηρετούν τους Ολυμπιακούς 
Αγώνες του 2004» (ΦΕΚΑ7190). 

ε) Το Π.Δ. 388/2001 «Διορισμός Υπουργών, Αναπληρω¬ 
τή Υπουργού και Υφυπουργών» (ΦΕΚ Α7254). 

στ) Το Π.Δ. 219/2002 «Διορισμός Υφυπουργών» (ΦΕΚ 
Α/204/30.8.2002). 

ζ) Την 8334/30.10.2001 κοινή απόφαση του Πρωθυ¬ 
πουργού και του Υπουργού Πολιτισμού «Ανάθεση αρμο¬ 
διοτήτων στους Υφυπουργούς Πολιτισμού» (ΦΕΚ 
Β/1479/31.10.2001). 

η) Το άρθρο 27 του Ν. 2081/1992 (ΦΕΚ Α7154) με το 
οποίο προστέθηκε άρθρο 29Α στο Ν. 1558/1985, όπως 
τροποποιήθηκε με το άρθρο Ιπαρ. 2 περ. ατού Ν. 2469/ 
1997 (ΦΕΚ Α738) και το γεγονός ότι από την παρούσα 
απόφαση δεν προκαλείται δαπάνη σε βάρος του Κρατι¬ 
κού Προϋπολογισμού, αποφασίζουμε: 

1. Στον Υφυπουργό Πολιτισμού Γεώργιο Λιάνη, αναθέ¬ 
τουμε τις αρμοδιότητες για τα θέματα των υπηρεσιών 
της Γενικής Γραμματείας Αθλητισμού πλην των αρμο¬ 
διοτήτων της παρ. 1 της 8334/30.10.2001 κοινής απόφα¬ 
σης του Πρωθυπουργού και του Υπουργού Πολιτισμού 
«Ανάθεση αρμοδιοτήτων στους Υφυπουργούς Πολιτι¬ 
σμού». 

2. Στις παραπάνω αρμοδιότητες του Υφυπουργού Πο¬ 
λιτισμού περιλαμβάνονται και οι κοινοβουλευτικές, εκτός 
της νομοθετικής πρωτοβουλίας, η πρόταση για έκδοση 
και η υπογραφή ατομικών και κανονιστικών διαταγμάτων, 
η έκδοση αποφάσεων ατομικού και κανονιστικού χαρα¬ 
κτήρα, καθώς και η συνυπογραφή ατομικών ή κανονιστι¬ 
κών διαταγμάτων και αποφάσεων με άλλους Υπουργούς 
ή Υφυπουργούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 2002 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 


Αριθ. 50060/13559 (3) 

Ανάθεση αρμοδιοτήτων του Υπουργού Μεταφορών και 
Επικοινωνιών στον Υφυπουργό Μεταφορών και Επι¬ 
κοινωνιών. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τα άρθρα 81 και 83 παρ. 2 του Συντάγματος. 

2. Τα άρθρα 16 παρ. 1 και 5 και 22 παρ. 3 του Ν. 
1558/1985 «Κυβέρνηση και Κυβερνητικά Όργανα» 
(137/Α'). 

3. Το Π.Δ. 293/1999 «Οργανισμός του Υπουργείου Με¬ 
ταφορών και Επικοινωνιών» (263/Α'). 

4. Την απόφαση του Πρωθυπουργού 710/1992 «Σύστα¬ 
ση δεκατριών (13) θέσεων Υφυπουργών» (712/Β ), όπως 
ισχύει. 

5. Τα άρθρα 1 και 3 του Ν. 2867/2000 «Οργάνωση και 
Λειτουργία των Τηλεπικοινωνιών και άλλες διατάξεις» 
(273/Α'). 

6. Το Π.Δ. 219/2002 «Διορισμός Υφυπουργών» (204/Α'). 

7. Το άρθρο 29α του Ν. 1558/1985 (137/Α ), όπως προστέ¬ 
θηκε με το άρθρο 27του Ν. 2081/1992 (154/Α') και αντικατα- 
στάθηκε με το άρθρο 1 παρ. 2ατου Ν. 2469/1997 (38/Α'). 

Το γεγονός ότι από την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 

Ο Υπουργός Μεταφορών και Επικοινωνιών προσδιορί¬ 
ζει την πολιτική του Υπουργείου στο πλαίσιο των αποφά- 
σεωντου Υπουργικού Συμβουλίου και των λοιπών συλλο¬ 
γικών Κυβερνητικών Οργάνων, συντονίζει, κατευθύνει και 
εποπτεύει την εφαρμογή της πολιτικής αυτής. 

Άρθρο 2 

Στον Υφυπουργό Μεταφορών και Επικοινωνιών Εμμα¬ 
νουήλ Στρατάκη αναθέτουμε: 

α) την άσκηση των αρμοδιοτήτων της Γ ενικής Γ ραμμα¬ 
τείας Επικοινωνιών, πλην των θεμάτων της Διεύθυνσης 
Διαχείρισης και Ελέγχου Φάσματος Ραδιοσυχνοτήτων. 

β) την άσκηση των αρμοδιοτήτων της Διεύθυνσης Οδι¬ 
κής Ασφάλειας και Περιβάλλοντος. 

γ) την άσκηση των αρμοδιοτήτων της Διεύθυνσης Ορ¬ 
γάνωσης και Πληροφορικής. 

δ) την άσκηση των αρμοδιοτήτων του Τμήματος Τεχνι¬ 
κών Υπηρεσιών της Γ ενικής Διεύθυνσης Διοικητικής Υπο¬ 
στήριξης. 

ε) την άσκηση αρμοδιοτήτων της Υπηρεσίας Σχεδια- 
σμού και Επιτελικής Υποστήριξης. 

ε) την άσκηση αρμοδιοτήτων της Υπηρεσίας Σχεδια- 
σμού και Επιτελικής Υποστήριξης. 

στ) την άσκηση αρμοδιοτήτων της Διεύθυνσης Πολιτι¬ 
κής Σχεδίασης Έκτακτης Ανάγκης. 

ζ) την εποπτεία των Ελληνικών Ταχυδρομείων (ΕΛ.ΤΑ.) 
και των θυγατρικών τους εταιριών. 

η) την εποπτεία του Συμβουλίου Αστικών Συγκοινωνιών 
Θεσσαλονίκης (Σ.Α.Σ.Θ.) και του Οργανισμού Αστικών 
Συγκοινωνιών Θεσσαλονίκης (Ο.Α.Σ.Θ.). 

θ) την εποπτεία της Εθνικής Επιτροπής Οδικής Ασφά¬ 
λειας. 

ι) την άσκηση των αρμοδιοτήτων της Διεύθυνσης Διοι- 

κητικών Υπηρεσιών - Τμήμα Κοινοβουλευτικού Ελέγχου 
που ανάγονται στα θέματα των ως άνω περιπτώσεων του 
άρθρου αυτού. 

Άρθρο 3 

Στον Υφυπουργό αναθέτουμε επίσης, για τα θέματατου 
άρθρου 2: 

Την πρόταση για την έκδοση κανονιστικών και ατομικών 
διαταγμάτων και αποφάσεων, καθώς και την συνυπογρα- 
φή αυτών με άλλους συναρμόδιους Υπουργούς, Αναπλη¬ 
ρωτές Υπουργούς και Υφυπουργούς. 

Άρθρο 4 

1. Από τις αναφερόμενες στα προηγούμενα άρθρα αρ¬ 
μοδιότητες του Υφυπουργού, ασκούνται παράλληλα και 
από τον Υπουργό οι αρμοδιότητες Κοινοβουλευτικού 
Ελέγχου, πρότασης και συνυπογραφήςτων κανονιστικών 
και ατομικών διαταγμάτων και αποφάσεων, καθώς και οι 
αρμοδιότητες που αφορούν τις διεθνείς, ευρωπαϊκές και 
διακρατικές ταχυδρομικές καιτηλεπικοινωνιακές σχέσεις. 

2. Από τις αρμοδιότητες του Υφυπουργού εξαιρούνται 
η νομοθετική πρωτοβουλία, καθώς και αυτές που αφο¬ 
ρούν τη συγκρότηση ή το διορισμό των οργάνων της διοί¬ 
κησης των ΕΛ.ΤΑ. και Σ.Α.Σ.Θ. 

3. Για την άρση αμφισβητήσεων, σχετικών με την αρμο¬ 
διότητα οποιουδήποτε οργάνου του Υπουργείου Μετα¬ 
φορών και Επικοινωνιών αρμόδιος είναι ο Υπουργός. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2002 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 

ΟΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 

-♦- 

Αριθ. οικ. 50062/4980 (4) 

Ορισμός εκπροσώπου του Δημοσίου - μέλους στο Διοικη¬ 
τικό Συμβούλιο του Οργανισμού Σιδηροδρόμων Ελλά¬ 
δος (Ο.Σ.Ε.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του Ν. 2414/96 «Εκσυγχρονισμός των Δημοσίων Επι¬ 
χειρήσεων και οργανισμών και άλλες διατάξεις» (Α’ 135) 
όπως ισχύει. 

β) Της με αριθμ. 41342/4616/27.12.96 απόφαση των 
Υπουργών Οικονομίας και Οικονομικών και Μεταφορών 
και Επικοινωνιών «Τροποποίηση του καταστατικού του 
ΟΣΕ με βάση τον Ν. 2414/96» ( Β' 1168). 

γ) Του άρθρου 10 του Ν. 2322/95 «Παροχή της εγγύη¬ 
σης του Ελληνικού Δημοσίου για τη χορήγηση δανείων 
και πιστώσεων και άλλες διατάξεις» (ΑΊ43). 

δ) Του άρθρου 29 Ατού Ν. 1558/85 «Κυβέρνηση και Κυ¬ 
βερνητικά Όργανα» (Α’ 137), όπως το άρθρο αυτό συμπλη¬ 
ρώθηκε με το άρθρο 27 του Ν. 2081/92 (Α’ 154) και αντικα- 
ταστάθηκε με το άρθρο 1 παρ. 2α του Ν. 2469/97 (Α’ 38). 

2. Την με αριθμ. 51/9.11.98 απόφαση των Υπουργών 
Εθνικής Οικονομίας και Οικονομικών και Μεταφορών και 


Επικοινωνιών «Αποδοχή παραίτησης μελών του Δ.Σ. του 
Ο.Σ.Ε. και διορισμός των εκπροσώπων του Δημοσίου στο 
Διοικητικό Συμβούλιο του Οργανισμού Σιδηροδρόμων 
Ελλάδος (Ο. Σ. Ε.)» (Β' 59) όπως ισχύει. 

3. Την με αριθμ. πρωτ. 2/28756/0025/24.7.02 απόφαση 
του Υφυπουργού Οικονομίας και Οικονομικών με την 
οποία ορίζεται, σύμφωνα με τις διατάξεις του άρθρου 10 
του Ν. 2322/1995, να μετέχει, μεταξύ των άλλων, ως εκ¬ 
πρόσωπος του Δημοσίου στο Δ.Σ. του Ο.Σ.Ε. ο Χρήστος 
Γιαννακόπουλος σε αντικατάσταση του παραιτηθέντος 
Παναγιώτη Καρακούση, αποφασίζουμε: 

1. Ορίζουμε ως εκπρόσωπο του Δημοσίου - μέλος στο 
Διοικητικό Συμβούλιο του Οργανισμού Σιδηροδρόμων 
Ελλάδος Α.Ε. (Ο. Σ. Ε.) τονΧρήστο Γιαννακόπουλο, υπάλ¬ 
ληλο του Γ.Λ. Κ., σε αντικατάσταση του παραιτηθέντος εκ¬ 
προσώπου του Δημοσίου Παναγιώτη Καρακούση. 

2. Από τις διατάξεις της απόφασης αυτής δεν προκα- 
λείται δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 4 Σεπτεμβρίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΜΕΤΑΦΟΡΩΝ 

ΚΑΙ ΟΙΚΟΝΟΜΙΚΩΝ ΚΑΙ ΕΠΙΚΟΙΝΩΝΙΩΝ 

ΝΙΚΟΣΧΡΙΣΤΟΔΟΥΛΑΚΗΣ ΧΡΙΣΤΟΣ ΒΕΡΕΛΗΣ 
-♦- 

Αριθ. 3300 (5) 

Μεταβίβαση δικαιώματος υπογραφής στον Προϊστάμενο 
της Ειδικής Υπηρεσίας Διαχείρισης (ΕΥΔ) του Επιχειρη¬ 
σιακού Προγράμματος «Σιδηρόδρομοι - Αεροδρόμια - 
Αστικές Συγκοινωνίες»του Υπουργείου Μεταφορών και 
Επικοινωνιών να υπογράφει «Με εντολή Γενικού Γραμ- 
ματέα Υπουργείου Μεταφορών και Επικοινωνιών». 

Ο ΓΕΝΙΚΟΣ ΓΡΑΜΜΑΤΕΑΣ 
ΥΠΟΥΡΓΕΙΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

Α) Του Ν. 1558/1985 «Κυβέρνηση και Κυβερνητικά Όρ¬ 
γανα» και ειδικότερα των άρθρων 29 και 29Α το οποίο 
προστέθηκε με το άρθρο 27 του Ν. 2081/1992 (ΦΕΚ 137/ 
Α) και (ΦΕΚ 154Α) αντίστοιχα και τροποποιήθηκε δε με το 
άρθρο 1 παρ. 2ατου Ν. 2469/97 (ΦΕΚ38/Α). 

Β) Του Ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες δια¬ 
τάξεις» (ΦΕΚ251/τ.Α/14.11.2000). 

Γ) Του ΠΔ 293/1999 «Οργανισμός του Υπουργείου Με¬ 
ταφορών και Επικοινωνιών» (ΦΕΚ 263α/26.11.99) όπως 
ισχύει σήμερα. 

2. Την με αριθμ. πρωτ. Ρ1/77900/1246-8.12.00 (ΦΕΚ 
4Β/9.1.01) Κοινή Απόφαση των Υπουργών Εσωτερικών 
Δημ. Διοίκησης και Αποκέντρωσης, Εθνικής Οικονομίας 
και Οικονομικών, Μεταφορών και Επικοινωνιών για την 
σύσταση Ειδικής Υπηρεσίας στο Υπουργείο Μεταφορών 
και Επικοινωνιών με τίτλο «Υπηρεσία Διαχείρισης Επιχει¬ 
ρησιακού Προγράμματος, Σιδηρόδρομοι, Αστικές Συ¬ 
γκοινωνίες, Αεροδρόμια». 

3. Την με αριθμ. Πρωτ. 50167/5371/3.8.2001 (ΦΕΚ 
204γ/3.8.2001) Κοινή Απόφαση Πρωθυπουργού και 
Υπουργού Μεταφορών και Επικοινωνιών για ορισμό Γε¬ 
νικού Γραμματέα Υπουργείου Μεταφορών και Επικοινω¬ 
νιών. 

4. Το Π.Δ. 4/2002 (ΦΕΚ 3/Α/14.01.02) «Εκτέλεση ενερ¬ 
γειών τεχνικής βοήθειας-στήριξης και διαχείριση των 
αντιστοίχων πόρων». 

5. Την ανάγκη παροχής εξουσιοδοτήσεων υπογραφής 
για την αποτελεσματικότερη άσκηση των αρμοδιοτήτων 
της Ειδικής Υπηρεσίας Διαχείρισης (ΕΥΔ) του Επιχειρη¬ 
σιακού Προγράμματος ΣΑΑΣ του Υπουργείου Μεταφο¬ 
ρών και Επικοινωνιών με σκοπό την ταχύτερη διεκπεραί¬ 
ωση των υποθέσεων που της έχουν ανατεθεί. 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Μεταβιβάζουμε στον Προϊστάμενο της Ειδικής Υπηρε¬ 
σίας Διαχείρισης (ΕΥΔ) του Επιχειρησιακού Προγράμμα¬ 
τος «Σιδηρόδρομοι - Αεροδρόμια - Αστικές Συγκοινωνίες» 
του Υπουργείου Μεταφορών και Επικοινωνιών το δικαίω¬ 
μα να υπογράφει «Με εντολή Γενικού Γραμματέα Υπουρ¬ 
γείου Μεταφορών και Επικοινωνιών» τις ακόλουθες πρά¬ 
ξεις: 

1) Τις πράξεις και τα έγγραφα που αποσκοπούν: 

Α) στον προγραμματισμό και συντονισμό των δραστη¬ 
ριοτήτων των υπηρεσιακών μονάδων, που υπάγονται 
στην Ειδική Υπηρεσία Διαχείρισης του Επιχειρησιακού 
Προγράμματος «Σιδηρόδρομοι - Αεροδρόμια - Αστικές 
Συγκοινωνίες» (ΕΥΔ/ ΕΠ/ΣΑΑΣ). 

Β) στην εξασφάλιση της συνεργασίας και συντονισμού 
με άλλα υπουργεία και λοιπούς φορείς και υπηρεσίες σε 
θέματα και αρμοδιότητες της ΕΥΔ. 

2) Τα έγγραφα για την έκδοση των οποίων απαιτείται η 
σύμπραξη δύο ή περισσοτέρων Μονάδων της ΕΥΔ. 

3) Τις πράξεις και τα έγγραφα συγκρότησης επιτροπών 
και ομάδων εργασίας για την εύρυθμη εσωτερική λει¬ 
τουργία της ΕΥΔ. 

4) Τις εισηγήσεις, τις πράξεις και τα έγγραφα που αφο¬ 
ρούν στην εφαρμογή των άρθρων 4, 5 και 6 του Ν. 
2860/2000 και την αποστολή τους στις αρμόδιες Υπηρε¬ 
σίες και Φορείς. 


5) Την γενική και ειδική αλληλογραφία προς τις Υπηρε¬ 
σίες και τους Φορείς. 

6) Τις άδειες του προσωπικού, την αλληλογραφία με 
τους φορείς προέλευσης των αποσπασμένων στην ΕΥΔ 
σχετικά με διοικητικά και οικονομικά θέματα. 

7) Την εισήγηση τοποθέτησης και μετακίνησης των στε¬ 
λεχών στις Μονάδες της ΕΥΔ. 

8) Τις αποφάσεις για τις εκτός έδρας μετακινήσεις των 
στελεχών της ΕΥΔ στο εσωτερικό της χώρας. 

9) Τις αποφάσεις για την οργάνωση των εκπαιδεύσεων 
του προσωπικού. 

10) Τις εισηγήσεις για την αξιολόγηση των Προϊσταμέ¬ 
νων και στελεχών ΕΥΔ. 

Οι αρμοδιότητες που σύμφωνα με την παρούσα από¬ 
φαση μεταβιβάζονται μπορούν να ασκούνται και από τον 
ίδιο το Γενικό Γραμματέα του Υπουργείου Μεταφορών 
και Επικοινωνιών. 

Η απόφαση αυτή να δημοσιευθεί στην Εφημερίδα της 
κυβερνήσεως. 

Αθήνα, 4 Σεπτεμβρίου 2002 

Ο Γ ενικός Γ ραμματέας 
ΙΩΑΝΝΗΣ ΚΩΝΣΤΑΝΤΙΝΙΔΗΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην 5591/4206/22.8.2002 απόφαση του Προέδρου 
της Βουλής που δημοσιεύθηκε στο ΦΕΚ 1116/Β/ 
26.8.2002/(τ.Β) και στην τρίτη - τέταρτη σειρά της παρα¬ 
γράφου τέσσερα του σκεπτικού, διορθώνεται το εσφαλ¬ 
μένο «Μουριάς» στο ορθό «Μαυριάς». 

(Από τη Βουλή των Ελλήνων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




